b'\n_START_ARTICLE_\nSouthern Leyte\n_START_SECTION_\nPolitisk inndeling\n_START_PARAGRAPH_\nSouthern Leyte er delt i 1 "city" (bykommune) og 18 "municipalities" (landkommuner).\n_START_SECTION_\nHistorie\n_START_PARAGRAPH_\nDa Ferdinand Magellan fikk landkjenning i 1521 etter \xc3\xa5 ha krysset Stillehavet, var det foran en \xc3\xb8y tilh\xc3\xb8rende den n\xc3\xa5v\xc3\xa6rende provinsen Southern Leyte. Det skjedde den s\xc3\xb8ndagen da man under den katolske gudstjenesteliturgien leste evangeliet om Lasarus og den rike mann; Magellan gav derfor navnet "Lasarist\xc3\xb8yene" til \xc3\xb8ygruppen han oppdaget. Navnet slo ikke gjennom. Sj\xc3\xb8fareren Ruy Lopez de Villalobos oppkalte i 1543 \xc3\xb8ya Leyte etter den spanske tronf\xc3\xb8lger Filipp II (konge 1556\xe2\x80\x931598), og dette navnet ble senere overf\xc3\xb8rt p\xc3\xa5 hele \xc3\xb8ygruppen: Las Islas Felipinas. _NEWLINE_I s\xc3\xb8r ligger \xc3\xb8ya Limasawa. Det var her Ferdinand Magellan gikk i land langfredag den 29. mars 1521 og inngikk en blodspakt med den lokale Rajah Kolambu. P\xc3\xa5skeaften feiret ekspedisjonen katolsk messe p\xc3\xa5 \xc3\xb8ya \xe2\x80\x93 den f\xc3\xb8rste i Filippinenes historie. \xc3\x98ya er idag overveiende ikke-katolsk; de fleste innbyggerne tilh\xc3\xb8rer Iglesia Filipina Independiente. Det var f\xc3\xb8rst i mars 1993, over 450 \xc3\xa5r senere, at en katolsk menighet ble etablert p\xc3\xa5 \xc3\xb8ya._NEWLINE_Under den annen verdenskrig fant verdenshistoriens st\xc3\xb8rste sj\xc3\xb8slag, Slaget i Leytebukta, sted \xc3\xb8st for Southern Leyte 23.-26. oktober 1944.\n_START_SECTION_\nLeirras i San Francisco 2003\n_START_PARAGRAPH_\nI desember 2003 krevde et jordskred ca. 200 menneskeliv i kommunen San Francisco p\xc3\xa5 \xc3\xb8ya Panaon.'